*Гайсултанов 1умар*

**Яраг1и**

Сарахь ц1ахь урокаш еш Яраг1и воллуш, нанас элира:

— Ара ца волущ, чохь 1елахь.

— Ахьа Х1ун до?

— 1елин нана цомгуш хилла. Цуьнга хьажийта, лоьре кхайкха яха йоллу со.

1ела луларчу кертахь 1аш ву. Кхушара дуьххьара школе а вахна. Тахана 1уьйранна а гира Яраг1ина 1ела, шен нанна юххе а х1оьттина, школе воьдуш. Цуьнан ненан йуьхьа т1е хьаьжча, цхьа г1ийла хийтира иза Яраг1ина. Амма х1етахь кхин ойла а ца еш, портфель а лестош, йуххехула т1ех а ваьлла, д1авахара. Х1инца дагатесира: «Х1етахь а хилла-кх иза могаш йоцуш».

Нана, хье а ца луш, йухаеара.

— Дуьхьаларчу кертара Маржан йахна хилла лоьре кхайкха, — элира цо, к1ентан хаттаре хьажар а гина. - Дика ду-кх вовшашка хьажа иштта адамаш долуш.

Яраг1и вист а ца хилира, амма ла-м доьг1ура цо сема. Буса д1авуьжуш а вара ойланаш йеш нанас аьллачу дешнийн.

1уьйранна хьала а г1аьттина, школе ваха сихха кечвелира иза. Х1ума а кхаьллина, чехкка аравелира. Т1аккха лулахойн керта вахара.

-1ела! - кхайкхира иза.

Не1арехь гучубелира жимачу к1ентан корта.- Х1ун бах ахьа?

- Хьо школе ца вог1у тахана? — Ца вогу. Мама цомгуш ю. Соьца ван стаг вац ц1ахь. — Аса вуьгур ву хьо. Вало, кечло. — 1ела! - кхайкхира ненан г1ийла аз. К1анта не1 т1еч1ег1ира. Дукха хан йалале йуха а гучубелира цуьнан корта. — Мамас кхойкху хьоьга, — элира цо. Чувелира Яраг1и. Маьнги т1ехь 1уьллуш йара к1ентан нана .— Хьо ву х1ара, Яраг1и? –Ву –те. –Вигахьа 1ела хьайца школе. Цигахь а кхуьнан терго йеш хилалахь, ц1а а а валавелахь. Цхьана –шина дийнахь г1оттур ю со. Т1аккха айса лелор ву аса. - Аса гуттар а вуьгур ву 1ела, ц1а а валор ву . -Дукхаваха хьо!— даггара элира 1елин нанас.

Текст т1ехь болх бар,хьанах лаьцан ю и? Мила ву цу т1ехь вуьйцург?

Цу т1ехь синхьовзма муьлхнаг бу? Лахахь йалийначу приемехь аса шуна гойтар ду.

Зайнди ц1ахь 1ар бахьан

Вовшашка хьажар къинхетаме дог

Ненан къамел

Лулар зуда йахар

Цунна лор кхайкхар

Шеца школе вигар

И цомгаш хиллий хаар

И цуьнга хьажар

Нанна цамгар кхетар

Бахьан

Арадаккхар

Бакъдерг

Синхьовзам

Вайн с хьагуш йолу прием «Фишбоун» нохчийн маттахь аьлча «Ч1еран д1аьахкаш.»

Кху т1ехь билгалдаьхна ду,синхьовзам муьлхарнаг бу, бахьан х1ун ду, бакъдерг х1ун ду.

Бераша хаттаршца гайтира цу текст т1ера синхьовзам мулхарнаг бу. Иштта церан г1оьнца оха хьала йуьзира ч1еран д1аьахкаш.

Т1аьххьара арадаккхар билгалдира оха,тест т1ехь гойтуш долу сурт,лулахошца муха хила везар,оцу Маржана шен лулар зудчуна лор кхайкхар,вовше цара дола дар. И хаьа вайна цу адаман къинхетаме дог хиларца. Вай дела вукх вайца къинхетаме,иштта къинхетаме гойтуш ду вайна адамаш а.

Суна ч1ог1а мехалла хийтира, берашна кху т1ехь дерг д1агайтар, ч1ог1а г1о накъосталла дира,цкъа делахь берашна керлла дара и,церан самукъ далар гира суна, иштта церан хаарш сов довларехь кхийтира со, и прием ч1ог1а пайде хилар.